google/wiki40b huggingface dataset:
Pihkva–Narva raudtee

Pihkva–Narva raudtee (vene keeles Железнодорожная линия Псков – Нарва) oli 1915–1916 ehitatud Venemaa keisririigi Peterburi kubermangu ja Pihkva kubermangu ühendanud laiarööpmeline raudteeliin. Raudtee ehitati Moskva–Ventspilsi–Rõbinski Raudtee Seltsi poolt. Raudtee hävis Teise maailmasõja ajal.
Mare Pedanik

Mare Pedanik (kuni 1989 Mare Reinberg; sündinud 11. juulil 1962 Tallinnas) on endine eesti sulgpallur ning kunstiajaloolane ja -kuraator.
Ta lõpetas 1980. aastal Tallinna 7. Keskkooli ja 1986. aastal TRÜ ajalooteaduskonna kunstiajaloolasena.
Aastatel 1979–1997 võitis ta Eesti meistrivõistlustel 21 kulda: 7 üksik-, 6 naispaaris- ja 8 segapaarismängus.
Ta töötab 2005. aastast Eesti Kunstimuuseumi auditooriumi programmijuhina.
Pommeri

Ajalugu

Pommeri esmased asukad balti hõimud, tõrjuti piirkonnast välja lääneslaavlaste vendide ja kašuubide esivanemate pomoraanide poolt, kes olid seejärel kuni 11. sajandi alguseni valdavalt iseseisev rahvas. Slaavi rahvastelt on ka piirkonna nimi Po more – mereäärne. Pommeri piirkonda ümbritsesid lääne pool balti hõimudesse kuulunud preislased, Preisimaal; lõunast ja idast teised balti keelegruppi kuulunud hõimud; lääne poolt lääneslaavlased polaabid, kellest hiljem arenesid kõrvuti mitme teise rahvaga välja ka sorbid.
Alates 10. sajandil alanud Põhjala ristisõdades vallutati paganlik Pommeri Pommeri ristisõja käigus, 966. aastal hõivas Mieszko I, Otto I vasallina Pommeri ning 11. sajandi alguses liideti piirkond Poola kuningriigiga ning allus kiriklikult roomakatoliku kiriku Gniezno peapiiskopkonnale. Piirkond vallutati lõplikult alles 1122. aastal Poola kuninga Bolesław III Krzywousty poolt. Hiljem, 1155. aastal jagunes piirkond Saksa ordu valdustena kaheks osaks – Lääne-Pomorzeks ja Ida-Pomorzeks, mille piir kulges enam-vähem piki Leba jõge.

Ida-Pommeri

Ida-Pommeri (poolapäraselt Pomorze, saksa keeles Hinterpommern, Pommerellen) ehk Väike-Pommeri, ka Taga-Pommeri, oli kuni 11. sajandi alguseni aeg-ajalt ning 1227. aastast pidevalt iseseisev. 1294. aastal ühendati piirkond Poola kuningriigiga. 
1308. aastal vallutas Saksa ordu Ida-Pommeri Poolalt ja piirkond kuulus kuni 1466. aastani Saksa ordule. Teise Thoruni rahuga taasühendati, Kuningliku Preisimaana Kolmeteistkümneaastane sõja (1454–1466) tulemusena, koos Lääne-Preisimaaga ja endiste Saksa ordu alade: Pomereelia, Kulmimaa (poola k. Chełmno Land, saksa k. Kulmerland), Michałów Land, Michelauer land ja Toruńi (saksa k. Thorn) ning Vistula jõe suudmes asuva Elblągi (saksa k. Elbing) ning Marienburgi (saksa k. Malbork) ja Ermlandi piiskopkonnaga ja Olsztyniga (saksapäraselt Allenstein) taas Poola kuningriigiga ja Rzeczpospolita koosseisu ta kuulus kuni 1772. aastal toimunud Esimese Poola jagamiseni. Pärast 1772. aastal toimunud Esimese Poola jagamist kuulus Ida-Pomorze kuni 1918. aastani ja Saksamaa kaotuseni Esimeses maailmasõjas Preisimaa võimu alla.
Versailles' rahulepinguga määrati Poznań, osa Lääne-Preisimaad ja Pomorzet nn Poola koridor Poolale.
Teostatavusuuring

Teostatavusuuring ehk majandusliku otstarbekuse analüüs (inglise feasibility study) on eeluuring, et teha kindlaks projekti edu tõenäosus.
Teostatavusuuringus analüüsitakse probleemi lahendusvõimalusi ning soovitatakse parimat lahendust. Teostatavusuuring hõlmab tavaliselt nii majanduslikku, tehnilist, ajalist kui organisatsioonilist teostatavust.
Tihti käsitletakse teostatavusuuringus ka sotsiaalse mõju ja keskkonnamõju hindamist.
Rapla vald (Rapla kihelkond)

Rapla vald (Gemeinde Rappel) oli vald Rapla kihelkonnas Harjumaal.
Vallas sündisid Otto Tief, Helmut Maandi, Boris Voogas, Charles Volmer, Ignas Tõrmaküla, Paul Martmaa, Salme Kirotar, Johannes Jürna.
1939. aasta valdade reformiga läks osa valla maa-alast uue Rapla valla koosseisu, välja arvatud Seli asunduse juures asuva Härgküla metsandiku ja Keila jõest Juuru pool asuvate Hagudi küla heinamaade maa-alad, mis läksid Juuru valda, ja ülejäänud Seli asunduse maa-ala, mis läks Kohila valla koosseisu.
Franck Kessié

Franck Yannick Kessié (sündinud 19. detsembril 1996 Ouragahios) on Elevandiluuranniku jalgpallur. Ta mängib keskpoolkaitsjana Itaalia kõrgliiga klubis AC Milan ja Elevandiluuranniku jalgpallikoondises.
Kessié alustas karjääri kodumaal Stella Clubis. 2015. aasta jaanuaris sõlmis ta kolme aasta pikkuse lepingu Itaalia kõrgliiga klubiga Atalanta. Hooaja 2015–16 veetis laenul Itaalia esilliiga klubis Cesena. Ta lõi sel hooajal kokku neli väravat. Atalanta meeskonnas tegi ta debüüdi 13. augustil 2016 karikamängus Cremonese vastu. Debüüdi Itaalia kõrgliigas tegi ta 21. augustil mängus Rooma Lazio vastu, lüües mängus ka värava. Hooajal 2016–17 lõi ta Itaalia kõrgliigas kokku kuus väravat.
2017. aasta juunis suundus ta kaheks aastaks laenule AC Milani. Debüüdi Milani meeskonnas tegi ta UEFA Euroopa Liiga eeliringi mängus 27. juulil CS U Craiova vastu. Debüüdi Itaalia kõrgliigas tegi ta 20. augustil Crotone vastu, lüües mängus penaltist värava.
Elevandiluuranniku jalgpallikoondises tegi Kessié debüüdi 6. septembril 2014 mängus Sierra Leone vastu. Ta kuulus koondisse 2017. aasta Aafrika rahvaste karikavõistlustel.
Permikomi sügis

Sisu

Filmi võtted toimusid 2008. aasta septembris Venemaal Permi krais Permikomi ringkonnas. Filmiti peamiselt Kudõmkaris, aga ka ümbruskonna külades. Film räägib etnilisest identiteedist, assimileerumisest ja rahvuspoliitikast tänapäeva Venemaal ühe soome-ugri rahva näitel. Intervjuude ja igapäevaelustseenide kaudu dokumenteerib film nüüdisaja majanduslikku ja kultuurilist olukorda permikomide asualal, mis kuulub Venemaa Euroopa-osa vaeseimate piirkondade hulka. Püütakse leida vastust küsimusele, mida tähendab olla permikomi tänapäeva Venemaal. Üritatakse välja selgitada, miks hääletati 2003. aasta detsembris toimunud referendumil Permi oblastiga ühinemise ning ühtlasi autonoomiast loobumise poolt.
Andrzej Dragan

Elulugu

Dragan on õppinud Varssavis, Oxfordis, Amsterdamis ja Lissabonis füüsikat. 2005. aastal sai ta doktorikraadi kvantfüüsikas. 
Dragan on fotograafias tuntud oma eriliste portreede poolest. Modellidega saab ta kiiresti valmis, öeldes: „Kui aus olla, siis mulle ei meeldi pildistada.“ Fotode järeltöötlusega võib tal aga kuni kuu kuluda. Tema pilte võib madalmaade maalidega võrrelda, vaadates kuidas ta valguse ja värvidega ga mängib, tuues välja peeneid detaile. Pilte töötleb ta Photoshopiga. Dragan on töötanud fotograafina Conversele, Fairyle, Pilsner Urquellile, Avonile ja Playstation 3le. Pildistamiseks kasutab Canoni fototehnikat.
Freemani väin

Freemani väin (norra keeles Freemansundet) on väin Teravmägedes.
Freemani väin ühendab Storfjordenit Olga väinaga ning eraldab Barentsi saart Edgeøya saarest.
Freemani väina pikkus on umbes 35 km ja laius umbes 6 km.
Väin on peamine laevatee Hinlopeni väina läbivate laevade jaoks. See on lai ja hästi laevatatav, kuid lõunaosas tugeva vooluga.
Väin sai oma nime 17. sajandi alguses tegutsenud vaalaküti Ralph Freemani auks.
Freemani väina geograafilised koordinaadid on 78° 13′ N, 21° 19′ E.
Julian Reus

Isiklikku

Julian Reus on 176 cm pikk ja kaalub 75 kg.
Šolban Kara-ool

Šolban Kara-ool (tõva Шолбан Валерий оглу Кара-оол, vene Шолбан Валерьевич Кара-оол; sündinud 18. juulil 1966) on Tõva Vabariigi valitsusjuht, kes nimetati ametisse 2007. aastal. 2016. aastast on ta valitsusjuhi kohusetäitja.
Aluselised oksiidid

Aluselised oksiidid on oksiidid, mis reageerivad hapetega, moodustades soola ja vee.
Aluseliste oksiidide hulka kuulub enamik metallioksiide, näiteks kaltsiumoksiid, naatriumoksiid, raud(II)oksiid.
Teet Roosaar

Teet Roosaar (sündinud 29. juulil 1963) on eesti ajakirjanik.
Ta lõpetas 1986. aastal Tartu Riikliku Ülikooli ajakirjanduse erialal.
Ta on Pärnu Postimehe uudistetoimetaja.
Laasu tamm

Pärimus

See tamm on kasvanud muistse vaba eesti Kiigemäe küla Laasu talu õuel. Kui mõisnik mõisa ehitamise puhul Kiigemäe küla elanikud Ehrkundi saarele ajas ja Laasu talu peremees oma varanduse ära viis ja ainult tamme sinna jättis, olevat ta öelnud: “Tamm üksi jääb, seisa siin kuni taluga tagasi tulen”. (Teise jutustaja järgi “Näed talu minemist, näed talu tulemist)“. Ja tamm nägi seda – maareformi puhul, kuigi just Laasu talu ise tagasi ei tulnud.
Leevi Häng

Elukäik ja haridus

Sündis Torgu vallas, haritlaste paljulapselises peres. 1944. aastal küüditasid Saksa väed kõigi ülejäänud sõrulaste hulgas ka Hängide pere Saksamaale. Naasta õnnestus neil 1945. aastal. Leevi õppis Kuressaare tööstuskoolis tisleriks, lõpetas Torgu maanoorte õhtukooli ja Kingissepa töölisnoorte õhtukeskkooli, Tallinna muusikakooli koorijuhi ja muusikaõpetaja erialal ning Tallinna pedagoogilise instituudi kultuurharidustöö erialal.

Töö

Oli Kingissepa pioneeride maja muusikaringi juht, Sõmera sanatooriumi muusikaline kasvataja, Sõmera keskkooli, Kärla 8-klassilise kooli, Kingissepa laste muusikakooli ja Kingissepa I keskkooli muusikaõpetaja. Organiseeris paljusid laste- ja segakoore ning instrumentaal- ja vokaalansambleid. Tema õpilased olid edukad isetegevuskonkurssidel ja -ülevaatustel. Juhendas Eesti taidluskollektiivide paremikku kuulunud Sõmera meeskvartetti, meesansamblit "Tehumardi" ning Saaremaa Ühendatud Meeskoori. Töötades Kingissepa rajooni täitevkomitee kultuuriosakonna juhatajana tegi palju Saaremaa kultuurielu heaks.

Vabatahtlik ja ühiskondlik tegevus

Oli ühingu Teadus liige, vabariikliku kooriühingu presiidiumi liige, Kingissepa rajooni kultuuri rahvaülikooli esimees ja laulupeokomisjoni aseesimees. Sõrve Taastamise ja Arendamise Seltsi esimehena ning Saare maavalitsuse Sõrve konsultandina tegi pingelist tööd Torgu valla taastamiseks Eesti Vabariigi taasvabanemisel. Sellega seoses sai ka Torgu Kuningriigi asutajaks.
Tema juhitud Sõrve Taaselustamise ja Arendamise Selts korraldas sõrulaste kokkutulekuid, võitles sõjaeelse Torgu valla taastamise eest, taotles Saksa riigilt hüvitist Sõrvele ja sõrulastele küüditamisega tekitatud kahjude korvamiseks ning tegeles muul moel sõrulaste huvide esindamise ja kaitsmisega.
Estadio Monumental David Arellano

Seos Eestiga

Eesti jalgpallikoondis on staadionil kohtunud ühe korra Tšiili jalgpallikoondisega. 19. juunil 2011 peetud sõpruskohtumise kaotas Eesti 4:0.
Classic Riders

Classic Riders on Eesti vanamootorrattaklubi. Ametlikult on klubi registreeritud 2009. aastal nimega CLASSIC RIDERS MTÜ, kuid klubi ajalugu ulatub 1970. aastatesse. Klubi loosungiks on Bulat Okudžava laulu sõnad: Lollid armastavad koguneda karja. Ees on karjajuht, kogu oma ilus.

Klubi ajalugu

1970. aastatel toimus Narva-Jõesuus iga-aastaselt motokross, mis pakkus huvi nii Narva-Jõesuu kui ka Narva elaniketele. Hommikust õhtuni jälgisid noored mootorratturite elu. Mootorrattavõistlused said neile ajendiks Narva-Jõesuu enda motoklubi loomisel. 1977. aastal asutasidki aktiivsed noored Anatoli Lavrentjev, Dmitri Lavrentjev, Pavel Petraš, Mihhaill Megerjan, Valeri Keplast, Andrei Paljanov ning Toomas Repmank klubi Classic Riders. Et mootorratast endale saada oli tol ajal raske, said mõned õnnelikud omandada mopeedid. Värske klubi liikmed hakkasid ise tegelema motokrossiga Narva klubis, mille oli asutanud Ants Pihelgas ja mis oli ainus koht linnas, kus oli võimalus tegeleda mootorratastega. 1983. aastal lõi Aleksej Ülle Narva kutseõppekeskuses töökoja, kus projekteeriti ja pandi kokku mootorrattaid ning trike`e. Praeguseks on Aleksej Ülle Classic Ridersi liige.
Vana tehnikaga tegelemise võimalus tekkis alles 1987. aastal. Samal ajal hakkas klubi korraldama esimesi üleriigilisi väljasõite. Anatoli Lavrentjev oli klubist esimene, kes hakkas taastama ka autosid. Esimeseks autoks oli ZAZ-965.
Ametlikult registreeriti Classic Riders 2009. aastal.

Classic Riders tänapäeval

10. mai 2013 andmete järgi on klubis 7 liiget: Pavel Petraš, Anatoli Lavrentjev, Aleksei Kožaev, Aleksej Ülle, Anatoli Novohatski, Andrei Lossev ning Vladimir Lossev. Classic Riders võtab osa Narva ja Narva-Jõesuu linnapidudest ja korraldab väljasõite teistele vanamootorattaklubidele. Iga suvi korraldab Classic Riders vanamootorattastepäeva rahvusvahelise mootorrattapeo Narva Bike raames.

Tehnika

10. mai 2013 andmete järgi on klubil 18 mootorratast, 7 autot, 2 motorollerit ja 1 mopeed.
Õlipuu-käosulane

Levila

Õlipuu-käosulane on levinud Balkanil Aadria mere rannikul kuni Horvaatiani, Kreekas, Bulgaarias, Lõuna-Rumeenias, Türgi lääne- ja lõunarannikul ning Liibanonis. Ta on rändlind ja talvitab troopilises Aafrikas.

Välimus

Ta on umbes 15 cm pikkune. Õlipuu-käosulane on käosulaste suurim esindaja. Vanalind on halli ülapoole ja valge või hallika alapoolega. Tiival on küünarsulgede valgetest servadest moodustuv laik. Jalad on tumehallid. Sugupooled on sarnased. Õlipuu-käosulane on arg ja peiduline lind. Tema laul on kaunikõlaline ja madalam kui teistel käosulastel.

Elupaik

Õlipuu-käosulase populatsioon on suurim rannikul ja saartel. Ta elab tammikutes, õlipuusaludes, aedades ja põõsastikes, sageli mäenõlvadel.

Pesitsemine

Pesitsusperiood on mai teisel poolel ja juunis. Pesa asub üsna madalal (0,5–3 m) puul (tamm, õlipuu) või põõsas. Kõrtest, taimekiududest ja juurtes tehtud pesa on kausikujuline ja sügav. Kurnas on tavaliselt neli muna. Haudevältus on umbes 13 päeva. Poegade eest hoolitsevad mõlemad vanemad.

Toitumine

Peamine toit on putukad ja teised väikesed selgrootud. Suve lõpul võib süüa viigimarju.
Asendusteenistus

Asendusteenistus (harvem nimetatud ka kui alternatiivteenistus) on ajateenistust asendav teenistus neile, kes aatelistel põhjustel keelduvad sõjaväeteenistusest.

Asendusteenistus Eestis

Kaitseväeteenistuse seaduse § 4 määratleb asendusteenistuse nii: "Asendusteenistus on usulistel või kõlbelistel põhjustel kaitseväeteenistusest keeldunud kaitseväekohustuslase kohustuslik riigikaitseline väljaõpe.".
Asendusteenistusse kutsutakse kaitseväeteenistusse kutsumisega samadel alustel ja korras. Asendusteenistuse kestus ei või olla pikem kui 12 kuud ega lühem kui kaheksa kuud. Asendusteenistuses olevat isikut nimetatakse asendusteenistujaks. Asendusteenistuse eesmärk ei ole luua soodsamat võimalust kohustuslikuks teenistuseks.

Asendusteenistuja õigused ja kohustused

Asendusteenistuse ajaks säilib asendusteenistujale tema töö- või teenistuskoht ja tema õppekoht õppeasutuses. Asendusteenistujale makstakse asendusteenistuse kestel igakuist Vabariigi Valitsuse kehtestatud kuupalga alammäära suurust toetust. Asendusteenistuja lapsel on õigus riiklike peretoetuste seaduses sätestatud asendusteenistuja lapse toetusele. Asendusteenistuja töötab täistööajaga. Teenistuskoht peab tagama asendusteenistujale töö ja väljaõppe. Tema töö- ja puhkeaja arvestuses lähtutakse töölepingu seadusest. Asendusteenistujale on teenistuse jooksul ette nähtud 15 päeva puhkust, lisaks võib teenistuskoha juht eeskujuliku teenistuse eest anda kuni 10 päeva lisapuhkust. Asendusteenistuse kestus peatub asendusteenistuja teenistuskohast omavolilise lahkumise ajaks ning pikeneb teenistusest puudutud aja võrra. Asendusteenistujal on keelatud teenistuskohas viibimise ajal oma poliitiliste ja usuliste vaadete levitamine. Veendumuse tõttu kaitseväeteenistusest keeldumine ei tohi isikule kaasa tuua olukorda, kus tema riigikaitselised kohustused selle võrra suurenevad. Asendusteenistuse läbimise järel arvatakse asendusteenistuja reservi koos kõigi sellest tulenevate õiguste ja kohustustega.
Windows on the World

Windows on the World oli Maailma Kaubanduskeskuse Põhjatorni 106. ja 107. korrusel asunud restoran. Restoran avati 19. aprillil 1976 ja see võttis enda alla 4600 m². Windows on the Worldi eestvedaja oli Joe Baum. Windows on the World restoran pakkus samuti ka veini-kooli programmi, mida juhtis Kevin Zraly.
Restoran hävis 2001. aastal koos Põhjatorniga 11. septembri terrorirünnakutes.

Restorani tegevus

Restorani peasöögisaalist avanes hea vaade Manhattanile. Restorani range nõue oli, et külastajad pidid kandma pintsakut. Mehed, kes saabusid ilma pintsakuta, suunati baari. Külastajad said laenutada pintsakut, et saada istuma peasöögisaali.
Restorani köögid ja teenindusalad asusid 106. korrusel.
Windows on the World suleti 1993. aastal pärast pommiplahvatust maa-alustel parklakorrustel. Plahvatusel hukkus üks restoranitöötaja, kes oli parklas tellimusi kontrollimas. Restoran renoveeriti ja see taasavati 1996. aastal. Aastal 2000 - mis jäi restoranile viimaseks - oli restorani sissetulek 37 miljonit dollarit. See oli suurima sissetulekuga restoran USA-s.
Restorani viimane peakokk oli Michael Lomonaco.

11. septembri terrorirünnakud

Restoran hävis 2001. aastal 11. septembri terrorirünnakutes, kui Põhjatorn kokku varises. Kõik töötajad ja külastajad, kes lennuki torni sööstmisel restoranis viibisid, hukkusid, sest liftid purunesid ja trepikojad muutusid läbimatuks. Lõksu jäänud inimesed surid ilmselt vingumürgitusse või kui torn kokku varises.
Restoranis viibis lennuki majja sööstmise ajal 72 töötajat, kelle hulgas oli juhataja kohusetäitja Christine Anne Olender, ja 76 klienti. Restoranis tol päeval olnud vahetusest pääses eluga ainult peakokk Michael Lomonaco, kes oli rünnaku ajal maja fuajees, et lasta oma prillid ära parandada. Viimased tol päeval restoranist pääsenud külastajad lahkusid kell 8.44, ehk kaks minutit enne lennuki tornini jõudmist.

Pärast terrorirünnakuid

Pärast rünnakuid asutati hukkunud töötajate lähedaste toetuseks fond, mille asutajate hulgas olid rünnakust napilt eluga pääsenud peakokk Lomonaco ja restorani omanik David Emil.
Restoran plaaniti taasavada One World Trade Centeris, kuid rahapuudusel jäi see ära.
Eesti valdade loend (1939)

Eesti valdade loend on 1938. aastal valdade reformi käigus Vabariigi President Konstantin Päts otsusega  nr 88 – 7. oktoobrist 1938 (RT 1938, 87, 776), mis astus jõusse 1. aprillil 1939, moodustatud Eestis olemasolnud 365 valla asemele moodustatud 248 valla loetelu:
Venekeelne Vikipeedia

Venekeelne Vikipeedia (vene keeles Википедия, Свободная энциклопедия) on Vikipeedia venekeelne versioon. Ta kuulutati välja 11. mail 2001 ja sai alguse 20. mail 2001. 
Venekeelne Vikipeedia on artiklite arvult 7. kohal. Seal on 1563062 artiklit ja 5968801 lehekülge. Seal on 2576606 registreeritud kasutajat (kellest aktiivseid on 10652) ja 88 administraatorit.
Ulla Pirttijärvi-Länsman

Ulla Pirttijärvi-Länsman (sünninimi Ulla Pirttijärvi, sündinud 13. novembril 1971 Inaris) on saami laulja ja joigaja. Ta joigab ja laulab enamasti põhjasaami keeles. 
Inari valla Áŋŋeli külast pärit Ulla Pirttijärvi alustas oma karjääri 1980. aastatel ansamblis Áŋŋel Nieiddat (soome keeles Angelin tytöt) koos Ursula Länsmani ja Tuuni Länsmaniga. Iseseisva artistina alustas ta pärast ansambli esimese albumi ilmumist aastal 1992. Praegu tegutseb Ulla Pirttijärvi-Länsman 2009. aastal asutatud ansamblis Ulda.
Ulla Pirttijärvi on avaldanud neli sooloalbumit ja osalenud Soome ansambli Rinneradio ja saami artistide Frode Fjellheimi ning Wimme Saari plaatide lindistamisel. Peale selle on ta osalenud aastal 1987 ansambli Áŋŋel Nieiddat eelkäija Angel-Nuorat ja saami laulja Mari Boine saamikeelsete jõululaulude kassetil "Juovllaide". 2000. aastate algul oli Ulla Pirttijärvi toimi Lapi läänikunstnik. Ulla Pirttijärvi-Länsman elab perega Ohcejohka külas.
Try Honesty

Muusikavideo

"Try Honesty" muusikavideo, mille lavastas Sean Michael Turrell, tegevus leiab aset mahajäetud hullumajas, kus bänd mängib. See hoone asub Ontarios Whitbys (samas kohas tegi Our Lady Peace oma fotosessiooni). Video annab mõista, et see hoone kummitab mitmel moel, näiteks sealsed varjud on ilma kehadeta, elutud asjad liiguvad (nukk avab silmad, ilma et teda oleks puudutatud, mööbel liigub, inimesed, kes on perepildil, liigutavad ennast).
"Try Honesty" on ka Tiger Woodsi 2004. aasta PGA turnee soundtrack.
Stephen Lynch (muusik)

Stephen Andrew Lynch (sündinud 28. juulil 1971) on Ameerika muusik ja koomik, Tony auhinnale kandideerinud näitleja. Ta on kuulus oma nilbete, ent nutikate laulusõnade poolest.

Elulugu

Ta sündis Abingtonis Pennsylvanias, ent kasvas üles Saginaw äärelinnas, Michiganis.
Aino-Eliise Pajusalu

Aino-Eliise Milodan (sündinud 17. juulil 1941 Pärnus) on Eesti sõudja ja spordipedagoog, Raimo Pajusalu ja Kaisa Pajusalu vanatädi. 
Lõpetas 1958 Pärnu töölisnoorte keskkooli ja 1965 Leningradis Lesgafti-nimelise KKI.
Hakkas sportima 1953 Pärnu 2. keskkoolis, harrastas korvpalli ja kergejõustikku, sõudmisega alustas 1954 Pärnu Spartakis Mihkel Leppiku juhendamisel. 
Töötanud 1969–99 Peterburi tehnikaülikooli kehalise kasvatuse õppejõuna (a-st 1995 dots).
Avaldanud artikli Eesti Sõudjas (2003)
Tiina Rekand

Tiina Rekand (sündinud 22. novembril 1960 Tartus) on Eesti arstiteadlane ja neuroloog.

Elulugu

Tiina Rekand on inseneri tütar ja Ilmar August Sule abikaasa. Lõpetas 1979 Tartu 5. Keskkooli, 1985 Tartu Riikliku Ülikooli arstiteaduskonna, 1986 internatuuri Tartu Kliinilises Haiglas. Dr. med. (2003, Bergeni Ülikool, Norra), väitekiri "Poliomyelitis: molecular studies of neurovirulent poliovirus and late consequences of the disease". Kuni 1990 Järva Maakonna Haigla neuroloog. Balti stipendium ja teaduslik assistent Tromsø Ülikooli neurofüsioloogia laboris, 1993–1994 intern Harstadi haiglas ja Sandnessjøeni perearstikeskuses Norras. 1994–2003 Bergeni Ülikooli Haukelandi Haiglas neuroloogia resident ja doktorant. Aastast 2003 neuroloogia ülemarst samas.Alates 2017 aastast Göteborgi Ülikooli professor.
Seljaajutraumade rehabiliteerimise alaosakonna juht. Norra Viroloogide Seltsi juhatuse liige (2002–2005), Norra Migreeniseltsi juhatuse liige (2007). Norra neuroliteraarse klubi liige. Uurinud 50 aasta vanuse poliomüeliidiviiruse RNA-d innovaatilisel meetodil, poliomüeliidi kaugtagajärgi Eestis ja Norras, neurorehabiliteerimist. Artiklite tsükkel traumaatilise seljaajukahjustuse eri aspektide ravist 2012. Avaldanud artikleid spastilisuse diagnostikast, sealhulgas defineerinud "Rekand Disability and Spasticity Scale" (RDSS) ja seljaaju trauma ravist ja rehabiliteerimisest. Üle 90 teadustrükise, sh 7 raamatut.
Baumgarten

Ajalugu

17. sajandi II poolel tuli suguvõsa esindaja sõjaväelane Joachim Baumgarten (1632–1690) Baltimaadesse. 
Suguvõsale kuulusid eri aegadel Eesti alal Hõreda mõis ja Vohnja mõis.
Kaltenbach (Zillertal)

Geograafia

Kaltenbach asub Zillertali keskosas Zilleri vasakkaldal, Stummi vastas.
Veepalli Euroopa meistrivõistlused

Veepalli Euroopa meistrivõistlused on spordivõistlus riikide veepallimeeskondadele, mida peetakse praegu kaks korda aastas ja mida korraldab Ligue Européenne de Natation (LEN), mis on Euroopa ujumisliit. Toimuvad nii meeste kui ka naiste võistlused.
Esimesed Euroopa meistrivõistlused veepallis peeti 1926. aastal Ungaris Budapestis just meeste võistlusega. Naised võistlesid esimest korda 1985. aastal Oslos, Norras Euroopa tiitli saamiseks. Veepalliturniir oli osa Euroopa veespordi meistrivõistlustest kuni 1997. aastani (kaasa arvatud) ning alates 1999. aastast veepall eraldati ja sai oma iseseisva turniiri.
Philip Hauge Abelson

Philip Hauge Abelson (27. aprill 1913 Tacoma, Washingtoni osariik – 1. august 2004 Bethesda, Maryland) oli USA füüsik ja keemik.
Aastal 1940 assisteeris ta Edwin Mattison McMillanit uraani aatomite pommitamisel neutronitega. Tulemusena saadi senitundmatu keemiline element neptuunium. Nii osales ta esimeses keemilise elemendi sünteesimises.
Abelson osales Manhattani projektis. Ta töötas välja termoforeesiprotsessi uraani rikastamiseks, kasutades lähteainena uraanheksafluoriidi. Sellega lõi ta eeldused tuumareaktorite ja tuumarelvade konstrueerimiseks.
Aastatel 1962–1984 oli Abelson ajakirja Science peatoimetaja.
Abelson tegeles ka tuumaallveelaevade kavandamisega ja propageeris radioaktiivsete isotoopide rahumeelset kasutamist. Näiteks kasutas ta meetodit, mis võimaldas tõestada aminohappeid mitmesuguse vanusega fossiilides ning rasvhappeid üle miljardi aasta vanuses kivimis.

Tunnustused

Philip Hauge Abelson valiti 1961. aastal Ameerika Filosoofiaseltsi liikmeks.
Oleg Sõlg

Oleg Sõlg (Oleg Jolkin; 31. juuli 1951 – 17. märts 2006) oli eesti muusik, ansamblite Polyphon ja Consilium solist.

Isiklikku

Ta isa oli tšerkess. Maetud kodusaare Hiiumaa Kärdla kalmistule.